EkBass/fiwiki-20250220-pages-articles huggingface dataset:
Lorenzo Sonego

Lorenzo Sonego (s. 11. toukokuuta 1995 Torino) on italialainen tennispelaaja. Hän on sijoittunut parhaimmillaan ATP-listalla kaksinpelissä sijalle 26 kesäkuussa 2021 ja nelinpelissä sijalle 132 huhtikuussa 2021. Kaksinpelissä hän on voittanut kaksi ATP-turnausta ja nelinpelissä yhden. Sonego voitti ensimmäisen ATP-turnauksensa Antalyassa 2019. Cagliarissa 2021 hän voitti sekä kaksinpelin että nelinpelin. == Lähteet == == Aiheesta muualla == * * Luokka:Italialaiset tennispelaajat Luokka:Vuonna 1995 syntyneet Luokka:Elävät henkilöt
Ólafur Haukur Símonarson

Ólafur Haukur Símonarson (s. 24. elokuuta 1947 Reykjavík, Islanti) on islantilainen kirjailija ja arkkitehti. Teoksissaan hän käsittelee kriittisesti islantilaista kaupunkielämää, esimerkiksi avainromaanissa Vatn á myllu kölska (1978). Romaanien lisäksi hänen tuotantoonsa kuuluu runoja, lauluja, novelleja, näytelmiä ja elokuvakäsikirjoituksia. ==Suomennetut teokset== * Jäähyväiset, novelli, suom. Marjakaisa Matthíasson, teoksessa: Meren neitoja ja meren miehiä, Helsinki: BTJ Kirjastopalvelu 2001 ISBN 951-692-486-7 ==Lähteet== Luokka:Islantilaiset kirjailijat Luokka:Vuonna 1947 syntyneet Luokka:Elävät henkilöt
Ólafur Jóhann Sigurðsson

Ólafur Jóhann Sigurðsson (1918 Hlíð, Islanti – 1988 Reykjavík, Islanti) oli islantilainen kirjailija. Hän opiskeli Yhdysvalloissa kirjallisuutta ja oli sittemmin Islannissa toimittajana. Hän kirjoitti runoja, romaaneja, novelleja ja lastenkirjoja. Hänen proosansa on lyyristä. Hänen pääteoksena on trilogia Gangvirkið (1955), Seiður og hélog (1977) ja Drekar og smáfuglar (1983). ==Palkinnot ja tunnustukset== * Pohjoismaiden neuvoston kirjallisuuspalkinto 1976 teoksista Að laufferjum ja Að brunnum 1976 ==Suomennetut teokset== * Kuovi: satukertomus (Spói), suom. Juha Peura, WSOY 1978 ISBN 951-0-08569-3 Ólafurin runoja on julkaistu suomeksi antologiassa Ja tunturin takaa kuulet –: Islannin sodanjälkeistä lyriikkaa, suom. ja toim. Maj-Lis Holmberg, Espoo: Weilin+Göös 1977 ISBN 951-35-1521-4Ólafur Jóhann Sigurðsson, Linkki maailman runouteen, runotietokanta, Lahden kaupunginkirjasto. Päivitetty 19.7.2021, viitattu 20.7.2021 * Hiljaisuus ja kaivot * Jos sinä lähtisit * Kiinalaisen muinaisviisaustieteilijän uni * Koti-ikävä * Kulku * Lempeät sisaret * Minne menee tämä tie * Ratsu, myös teoksissa: Hevonen taiteessa, runoudessa, historiassa, toim. Ritva Haavikko, Helsinki: WSOY 2003 ISBN 951-0-22877-X ja Minä olen sukua hevosille, toim. Tuula Korolainen ja Riitta Tulusto, Helsinki: Otava 1996 ISBN 951-1-14413-8 * Rukous * Sillalla ==Lähteet== Luokka:Islantilaiset kirjailijat Luokka:Vuonna 1918 syntyneet Luokka:Vuonna 1988 kuolleet
Toribio de Mogrovejo

Pyhä Toribio Alfonso de Mogrovejo (1538 Mayorga de Campos, Leon, Espanja – 23. toukokuuta 1606 Santa, Peru) oli pyhimys, lakimies, professori ja piispa. Mies toimi professorina Salamancan yliopistossa, hänestä tuli inkvisition päätuomari Granadassa ja lähetettiin pappis- ja piispavihkimyksen jälkeen Peruun. Hän perusti ensimmäisen seminaarin läntisellä pallonpuoliskolla, taisteli alkuperäisväestön oikeuksien puolesta espanjalaisia vastaan sekä järjesti konsiileja ja synodeja Uudessa Maailmassa. Pyhimys perusti myös kouluja, kirkkoja ja sairaaloita sekä opetteli useita intiaanien murteita tukeakseen työtään heidän keskuudessaan. Paavi Innocentius julisti hänet autuaaksi 2. heinäkuuta 1679 ja paavi Benedictus XIII kanonisoi hänet 10. joulukuuta 1726. Mies eli seuraavien 14 paavin hallintokausien aikana: Paavali III (1534-1549), Julius III (1550-1555), Marcellus II (1555), Paavali IV (1555-1559), Pius IV (1559-1565), pyhä Pius V (1566-1572),Gregorius VIII (1572-1585), Sixtus V (1585-1590), Urban VII (1590), Gregorius XIV (1590-1591), Innocentius IX (1591), Klemens VIII (1592-1605), Leo XI (1605) ja Paavali V (1605-1621). Hän on Latinalaisen Amerikan piispojen, alkuperäiskansojen oikeuksien, Liman ja Perun suojeluspyhimys sekä hänen muistopäiväänsä vietetään 23. maaliskuuta, 19. helmikuuta ja aikaisemmin 27. huhtikuuta. == Lähteet == Luokka:Pyhimykset Luokka:Piispat Luokka:Inkvisiittorit Luokka:Vuonna 1538 syntyneet Luokka:Vuonna 1606 kuolleet
Sean Collins

Sean Collins voi tarkoittaa seuraavia henkilöitä: *Seán Collins (1918–1975), irlantilainen poliitikko (Fine Gael) *Sean Collins (s. 1983), yhdysvaltalainen jääkiekkoilija, pelipaikaltaan hyökkääjä *Sean Collins (s. 1983), yhdysvaltalainen jääkiekkoilija, pelipaikaltaan puolustaja *Sean Collins (s. 1988), kanadalainen jääkiekkoilija, pelipaikaltaan hyökkääjä *Sean Collins (1952–2011), yhdysvaltalainen lainelautailija
Surekha Sikri

Surekha Sikri (19. huhtikuuta 1945 New Delhi – 16. heinäkuuta 2021 Mumbai) oli intialainen teatteri-, elokuva- ja televisionäyttelijä. Hän oli hinditeatterin veteraani ja teki elokuvadebyyttinsä vuoden 1978 poliittisessa draamassa Kissa Kursi Ka ja jatkoi sivurooleja lukuisissa hindin- ja malajalaminkielisissä elokuvissa sekä intialaisissa saippuaoopperoissa. Sikri sai useita palkintoja, mukaan lukien kolme National Film Awards -palkintoa ja yksi Filmfare Awards -palkinto. Sikri voitti National Film Awards -palkinnon parhaasta naissivuosasta kolmesti rooleistaan ​​elokuvissa Tamas (1988), Mammo (1995) ja Badhaai Ho (2018). Hän voitti Indian Telly Awards -palkinnon parhaana naisnäyttelijänä negatiivisessa roolissa työstään saippuaoopperassa Balika Vadhu vuonna 2008 ja Indian Telly Awards -palkinnon parhaasta naissivuosasta samassa sarjassa vuonna 2011. Lisäksi hän voitti Sangeet Natak Akademi -palkinnon vuonna 1989 panoksestaan ​​hinditeatterille. Hänen viimeisiin elokuviinsa kuulunut Badhaai Ho (2018) sai suurta arvostusta katsojilta ja kriitikoilta. Hän voitti roolisuorituksestaan kolme palkintoa: parhaan naissivuosan National Film Awards-, Filmfare Awards- ja Screen Awards -palkinnot. Sikri kuoli sydänhalvaukseen Mumbaissa 16. heinäkuuta 2021. == Yksityiselämä == Sikri oli naimisissa kaksi kertaa. Ensimmäisestä avioliitostaan hänellä oli poika, Rahul Sikri, joka työskentelee taiteilijana. Hänen toinen aviomiehensä Hemant Rege kuoli vuonna 2009. == Filmografia == === Elokuvat === * Kissa Kursi Ka (1978) * Anaadi Anant (1986) * Tamas (1986) * Salim Langde Pe Mat Ro (1989) * Parinati (1989) * Nazar (1990) * Karamati Coat (1993) * Little Buddha (1993) * Mammo (1994) * Naseem (1995) * Sardari Begum (1996) * Janmadinam (1998) * Sarfarosh (1999) * Dillagi (1999) * Cotton Mary (1999) * Hari-Bhari (2000) * Zubeidaa (2001) * Deham (2001) * Kali Salwar (2002) * Mr. and Mrs. Iyer (2003) * Raghu Romeo (2003) * Raincoat (2004) * Tumsa Nahin Dekha (2004) * Jo Bole So Nihaal (2005) * Humko Deewana Kar Gaye (2006) * Dev.D (2009) * Sniff (2017) * Badhaai Ho (2018) * Ghost Stories (2020) * Sheer Qorma (2021) === Televisio === * Banegi Apni Baat (1994) * Kabhie Kabhie (1997) * C.I.D. (1997) * Saher (2000) * Kesar (2002) * Kkehna Hai Kuch Mujhko (2004) * Saat Phere – Saloni Ka Safar (2006–2009) * Maha Kumbh: Ek Rahasaya, Ek Kahani (2014–2015) * Balika Vadhu (2008–2016) * Ek Tha Raja Ek Thi Rani (2015–2017) * Pardes Mein Hai Mera Dil (2016–2017) == Lähteet == == Aiheesta muualla == * * Luokka:Intialaiset näyttelijät Luokka:Vuonna 1945 syntyneet Luokka:Vuonna 2021 kuolleet
Ivan Olbracht

Ivan Olbracht oik. Kamil Zeman, (1882 Semily, Böömi – 1952 Praha, Tšekkoslovakia) oli tšekkiläinen kirjailija ja toimittaja. Hän oli Tšekkoslovakian kommunistisen puolueen perustajia ja työskenteli vasemmistolaisissa lehdissä Prahassa ja Wienissä. Hänen varhaistuotantonsa sisältää psykologisia kertomuksia ja romaaneja, mutta myöhemmin hän käsittelee poliittisia ja yhteiskunnallisia aiheita. ==Suomennetut teokset== * Iloiset metsästäjät, kertomus. Julkaisussa: Tulenkantajat 5 (1937) : 16 ==Lähteet== ==Aiheesta muualla== Luokka:Tšekkoslovakialaiset kirjailijat Luokka:Tšekkoslovakialaiset kommunistit‎ Luokka:Vuonna 1882 syntyneet Luokka:Vuonna 1952 kuolleet
Mari Rantasilan filmografia ja esiintymiset

Tämä on Mari Rantasilan filmografia ja esiintymiset. == Näyttelijänä == === Elokuvat === Vuosi Nimi Rooli 1983 Apinan vuosi luokkatoveri 1985 Calamari Union hotelli­palvelija 1986 Varjoja paratiisissa Nikanderin sisar 1987 Hamlet liikemaailmassa Helena, palvelijatar 1987 Macbeth laulajatar 1988 Lauran huone Laura Silvennoinen 1990 Ameriikan raitti Kaisu, Erkin vaimo 1992 Veturimiehet heiluttaa Hapan vaimo 1995 Suolaista ja makeaa Amorin ääni 1998 Säädyllinen murhe­näytelmä Adan piika 2000 Sano Oili vaan Oili Lumme 2000 Lakeuden kutsu Kaisu Hakala 2001 Don’t Push the River Kirsti 2003 Raid Tarja 2004 Nyrölä 3 Eija Sillan­pää 2005 Eläville ja kuolleille Leena 2007 Aavan meren tällä puolen Sirkka 2008 Suuri performanssi Anastasia Ihalainen 2013 Ainoat oikeat Sari Miettinen 2015 Lovemilla Malla 2015 Henkesi edestä Hanna Tirronen, ”Happo” 2016 Jättiläinen Paula Lehtomäki 2017 Linnan juhlat sairaan­hoitaja 2017 Joulu­maa Ulli 2020 Nimby Kaisa Hirvi === Televisio === Vuosi Sarja Rooli 1987 Tiikeri­hai 1989 Seitsemän veljestä Venla 1991 Pakanamaan kartta Helena 1994 Milk­shake Elisa 1994 Kummeli artisti­vieras 1995–2001 2008, 2009 Kotikatu Seija Jaakkola 1998 Nahkiaiset 1996 Lihaksia ja luoteja Ulrike 1996 Pimeän hehku Riitta Salo-Belowsky 2000 Raid Tarja Piirainen 2001 Mankeli artisti­vieras 2001 Don’t Push the River Kirsti 2004 Miehen sydän Raija 2007 Jako kahteen äiti 2013 #lovemilla Millan äiti 2015 Syke Jessen äiti 2015 Downshiftaajat kirjan­pitäjä 2016 Kynsin hampain toimittaja Kinnunen 2019–2022 Aikuiset Oonan äiti 2020– Sunnuntailounas Ansa 2022 Outo kesä Jaana Helsinki-syndrooma Minna Karo === Televisioelokuvat === Vuosi Nimi Rooli 1984 Yö saapuu kaupunkiin tyttö 1987 Uusi Iloinen Teatteri: Maitoa, maitoa! 1987 Viimeinen ilta Seija 1988 Me kaksi Leena 1991 Kuolleita unelmia Taina Salminen 1993 Sotapoika Kaarina 2000 Sano Oili vaan Oili Lumme === Lyhytelokuvat === Vuosi Nimi Rooli 1986 Enkelipeli Kristiina Kinnunen, ”Krisi” 1988 Lauran huone Laura Silvennoinen 1992 Kuvia kuolemasta meikkaaja 1997 Skin Deep vaimo 2016 Halko 2016 Luokka­kokouksen jälkeen Ulla 2020 Lasti synnytys­valmentaja === Dokumentit === Vuosi Nimi Rooli 1990 Aino Ackté nuori Aino === Musiikkivideot === * Mari Ranta­sila: Rakkaudesta (2015), sisältää kuva­materiaalia elo­kuvasta Henkesi edestä == Käsikirjoittajana == * Katariinan koti (1987) == Ohjaajana == === Elokuvat === * Emmin koti (1997) * Greippi (1999) * Pieniä eroja (2002) * Kiltin yön lahjat (2004) * Risto Räppääjä (2008) * Risto Räppääjä ja polkupyörävaras (2010) * Risto Räppääjä ja viileä Venla (2012) * Puluboin ja Ponin leffa (2018) * Levoton Tuhkimo (2024) === Televisio === * Pääroolissa (2005) == Teatteri == Vuosi Esitys Rooli Teatteri 1991 Oresteia Orestes Teatteri Raivoisat Ruusut 1991 Lintu vai kala Iira, maalari Jiipeen vaimo Kansallis­teatteri 1996 KOM-teatteri 25 v. juhlakonsertti esiintyjä KOM- teatteri 2017 Masennus­komedia ohjaus, laulun Mädäntyvä kosteikko sävellys Kansallis­teatteri 2020 Meno­paussi Riihimäen Teatteri == Lähteet == * . Viitattu 20.7.2021. * == Aiheesta muualla == * * Rantasila, Mari filmografia
Yann Fillion

Yann-Alexandre Fillion (s. 14. helmikuuta 1996, Ottawa, Kanada) on kanadalainen jalkapalloilija, joka pelaa maalivahtina Veikkausliigan AC Oulussa. Fillion debytoi Veikkausliigassa kaudella 2021. == Seurajoukkueet == Yann Fillionin pelaajaura aikuisten tasolla alkoi kaudella 2015 FC Montrealin joukkueessa Pohjois-Amerikan kolmostasolla USL:ssa. Fillion siirtyi kaudeksi 2016–2017 Sveitsin kakkostasolla pelanneen FC Zürichin riveihin. Zürich nousi kauden päätteeksi Sveitsin liigaan. Fillion ei pelannut kuitenkaan yhtään sarjaottelua Zürichissä. Hän kävi lainalla Ruotsin kolmostasolla Umeåssa, Norjan kakkostasolla Nest-Sotrassa, Sveitsin kakkostasolla Aaraussa sekä Kanadassa Toronton kakkosjoukkeessa. Fillion siirtyi kaudeksi 2020 Ykkösessä pelanneen EIF:n riveihin. Hän pelasi EIF:n ykkösmaalivahtina 15 Ykkösen ottelua. EIF oli kaudella 2020 Ykkösessä neljäs. Fillion siirtyi kaudeksi 2021 Veikkausliigassa pelaavaan AC Ouluun. Fillion debytoi Veikkausliigassa 3. toukokuuta 2021 ottelussa AC Oulu–Ilves. == Lähteet == == Aiheesta muualla == * Yann Fillion Palloliiton sivuilla * Yann Fillion Veikkausliigan sivuilla * Yann Fillion Soccerwayn sivuilla Luokka:Kanadalaiset jalkapalloilijat Luokka:AC Oulun pelaajat Luokka:Vuonna 1996 syntyneet Luokka:Elävät henkilöt
Gustaf Mauritz von Essen

Gustaf Mauritz von Essen (4. syyskuuta 1862 Hämeenlinna – 20. kesäkuuta 1921 Helsinki) oli suomalainen yritysjohtaja ja valtiopäivämies.Ylioppilasmatrikkeli 1853–1899: Von Essen Gustaf Mauritz Viitattu 20.7.2021. Von Essenin vanhemmat olivat eversti Gustaf Robert von Essen ja Sofia Lovisa Poppius ja puoliso vuodesta 1894 Emilia Vilhelmina Maria Doll. Von Essen tuli ylioppilaaksi Kuopiossa 1883 ja oli oikeustieteen opiskelija vuoteen 1893, mutta työskenteli vuodesta 1889 Nobelin veljesten yhtiöiden palveluksessa Bakussa, Pietarissa ja Helsingissä.Adelsvapen-wiki: Adliga ätten von Essen af Zellie nr 723, Tab 41 Viitattu 20.7.2021. Von Essen oli aatelissäädyssä edustaja valtiopäivillä 1888.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691. ==Lähteet== Luokka:Suomalaiset yritysjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1862 syntyneet Luokka:Vuonna 1921 kuolleet
Lightstorm Entertainment

Lightstorm Entertainment on yhdysvaltalainen yritys on keskittynyt tuottamaan elokuvia, sen perusti vuonna 1990 James Cameron. == Elokuva == * 1991: Terminator 2 – Tuomion päivä * 1994: Tosi valheita * 1995: Strange Days * 1997: Titanic * 2002: Solaris * 2009: Avatar * 2019: Alita: Battle Angel * 2019: Terminator: Dark Fate * 2022: Avatar: The Way of Water * 2025: Avatar: Fire and Ash * 2029: Avatar 4 * 2031: Avatar 5 == Lähteet == Luokka:Yhdysvaltalaiset elokuvayhtiöt
Oskar Adolf Järnefelt

Oskar (Oscar) Adolf (Adolph) Järnefelt (24. heinäkuuta 1845 Räisälä – 26. joulukuuta 1913 Käkisalmi) oli suomalainen sotilas ja valtiopäivämies. Järnefeltin vanhemmat olivat Georg Magnus Järnefelt ja Amalia Renata Stenbäck ja puoliso Maria Stenbäck. Järnefelt kävi Haminan kadettikoulun ja palveli useissa eri joukko-osastoissa, ensin Venäjällä ja sitten Suomessa. 1883–1889 hän oli 36. reservikomppanian päällikkö, 1889–1891 30. reservikomppanian päällikkö ja 1891–1902 Viipurin reservipiirin piiriesikuntaupseeri. Everstiksi Järnefelt ylennettiin 1891, eron sotapalveluksesta hän sai 1902.Geni: Oscar Adolph Järnefelt Viitattu 20.7.2021. Järnefelt oli aatelissäädyssä edustaja valtiopäivillä 1888.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691. ==Lähteet== LUokka:Suomalaiset everstit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1845 syntyneet Luokka:Vuonna 1913 kuolleet
Abbotsford Canucks

Abbotsford Canucks on kanadalainen jääkiekkoseura Abbotsfordista, Brittiläinen Kolumbiasta. Joukkue pelaa AHL-liigassa ja toimii Vancouver Canucksin farmijoukkueena. Joukkue pelaa kotiottelunsa 7 046-paikkaisessa Abbotsford Centressä. Joukkue tunnettiin vuosina 2005-2013 nimellä Peoria Rivermen ja vuosina 1994-2005 nimellä Worcester IceCats == Joukkue kaudella 2024–2025 == (Tilanne 1. helmikuuta 2025) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Jiří Patera L 2026 Praha, Tšekki 60 Nikita Tolopilo L 2025 Minsk, Valko-Venäjä 75 Jonathan Lemieux L 2025 Saint-Hyacinthe, Québec, Kanada 85 Ty Young L 2027 Coaldale, Alberta, Kanada Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 4 Jett Woo (A) R 2025 Winnipeg, Manitoba, Kanada 25 Elias Pettersson L 2027 Västerås, Ruotsi 41 Akito Hirose L 2025 Calgary, Alberta, Kanada 48 Cole McWard R 2025 Fenton, Missouri, Yhdysvallat 55 Guillaume Brisebois L 2025 Longueuil, Québec, Kanada 58 Christian Felton R 2025 Medina, Ohio, Yhdysvallat 59 Kirill Kudrjavtsev L 2027 Jaroslavl, Venäjä 86 Christian Wolanin L 2025 Québec, Québec, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 13 Arshdeep Bains L VLH 2025 Surrey, Brittiläinen Kolumbia, Kanada 14 John Stevens (A) L KH 2025 Sea Isle City, New Jersey, Yhdysvallat 17 Dino Kambeitz R OLH / KH 2025 Parker, Colorado, Yhdysvallat 18 Danila Klimovitš R OLH 2026 Pinsk, Valko-Venäjä 21 Chase Wouters (C) R KH / VLH 2026 Lloydminster, Alberta, Kanada 23 Jonathan Lekkerimäki R OLH 2027 Huddinge, Ruotsi 34 Phil Di Giuseppe L LH 2025 Maple, Ontario, Kanada 39 Ty Mueller L KH 2027 Cochrane, Alberta, Kanada 54 Aatu Räty L KH 2025 Oulunsalo, Suomi 56 Carsen Twarynski L VLH 2025 Calgary, Alberta, Kanada 61 Ty Glover L KH 2025 Salford, Englanti 63 Max Sasson L KH 2025 Birmingham, Michigan, Yhdysvallat 79 Sammy Blais L LH 2025 Montmagny, Québec, Kanada 83 Nathan Smith R KH 2025 Tampa, Florida, Yhdysvallat 84 Tristen Nielsen L KH 2025 Fort St. John, New Brunswick, Kanada 88 Nils Åman L KH 2026 Avesta, Ruotsi 90 Cooper Walker R KH 2025 Cambridge, Ontario, Kanada 94 Linus Karlsson R KH / OLH 2025 Eksjö, Ruotsi === Valmennus & Joukkueenjohto === * Päävalmentaja: Manny Malhotra * Apuvalmentaja: Harry Mahesh * Apuvalmentaja: Jordan Smith * Maalivahtivalmentaja: Justin Pogge * Videovalmentaja: Andrew Shaw * Fysiikkavalmentaja: John Murray * Luistelu- & Taitovalmentaja: Jason Krog * Huoltopäällikkö: Chico Dhanjal * Toimitusjohtaja: Ryan Johnson Lähde: EliteProspectshttps://www.eliteprospects.com/team/3375/abbotsford-canucks Viitattu 5.10.2021. == Lähteet == == Aiheesta muualla == * Abbotsford Canucksin verkkosivut Luokka:Brittiläisen Kolumbian jääkiekkoseurat Luokka:AHL-seurat Luokka:Vancouver Canucks
Suomenmaalainen sotilaspiiri

Suomenmaalainen sotilaspiiri eli Suomen sotilaspiiri () oli yksi Venäjän keisarikunnan sotilaspiireistä vuosina 1864–1905. Se käsitti Suomen suuriruhtinaskunnan alueen. Suomenmaalainen sotilaspiiri perustettiin elokuussa 1864, kun Venäjällä otettiin käyttöön valtakunnallinen sotilaspiirijärjestelmä. Suomenmaalaisen sotilaspiirin päällikkönä oli kulloinenkin Suomen kenraalikuvernööri ja sen alaisuuteen kuuluivat kaikki Suomeen sijoitetut sotavoimat.Pertti Luntinen: Venäjän sotaväki Suomessa 1856-1917 Agricolaverkko. Viitattu 21.7.2021.Venäläiset joukot Suomessa 1809 - 1917 Pohjan Jääkärikilta 12.3.2008. Viitattu 21.7.2021. Sotilaspiirin päällikkönä Suomen kenraalikuvernööri oli Venäjän sotaministerin alainen, vaikka muuten hän vastasi toiminnastaan suoraan keisarille. Suomenmaalainen sotilaspiiri lakkautettiin kesäkuussa 1905 yhdistämällä se Pietarin sotilaspiiriin. Samassa yhteydessä Suomeen sijoitetuista Venäjän maavoimien joukoista muodostettiin Venäjän 22. armeijakunta. ==Lähteet== ==Aiheesta muualla== *Suomenmaalaisen sotilaspiirin asiakirjat Kansallisarkiston digitaaliarkisto *Sarja: 1:3 Suomenmaalaisen sotilaspiirin asiakirjat VAKKA- arkistotietokanta luokka:suomen suuriruhtinaskunta Luokka:Suomen sotahistoria Luokka:Venäjän keisarikunnan armeija
Sumterin piirikunta (Georgia)

Sumterin piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 29 524 vuonna 2019. Piirikunnan hallintokeskus on Americuksen kaupunki. Piirikunta on perustettu 1831. Yhdysvaltain 39. presidentti Jimmy Carter on syntynyt Plainsissa, joka sijaitsee Sumterin piirikunnassa. == Lähteet == == Aiheesta muualla == Luokka:Georgian osavaltion piirikunnat
Lahdenkylä

Lahdenkylä voi tarkoittaa muun muassa seuraavia maantieteellisiä kohteita (listassa vain osa kylistä): * Lahdenkylä eli Lahti, kylä Evijärvellä * Lahdenkylä eli Lahti, kylä Ilmajoella * Lahdenkylä, kylä Jämsän Kuoreveden pitäjässä * Lahdenkylä eli Lahdenperä, kyläkunta Karstulassa * Lahdenkylä, kyläkunta Kauhavan Alahärmän pitäjässä * Lahdenkylä, kylä Kiteellä * Lahdenkylä, kyläkunta Kuhmossa * Lahdenkylä eli Lahti, kylä Lempäälässä * Lahdenkylä, kylä Rantasalmella * Lahdenkylä, kylä Rautjärvellä * Lahdenkylä, kylä Savonlinnan Punkaharjun pitäjässä * Lahdenkylä eli Lahti, kylä Seinäjoella * Lahdenkylä eli Lahti, kylä Vihdissä * Lahdenkylä, kyläkunta Virroilla Sana taipuu sijainnista riippuen joko Lahdenkylä : Lahdenkylässä tai Lahdenkylä : Lahdenkylällä. Rantasalmen Lahdenkylän tapauksessa molemmat taivutusmuodot on tulkittu vakiintuneiksi. Lisätietoja: Kotus Asutusnimiarkisto. ==Katso myös== * Lahti (täsmennyssivu) Luokka:Täsmennyssivut
Risto Hakala

Risto Juhani Hakala (29. elokuuta 1941 Ilmajoki – 12. heinäkuuta 2021 Ilmajokihttps://hs.mediadelivery.fi/img/1920/cbc7ec9e0fd44f97b7bd43eba9870daf.png) oli Ilmajoen kunnanjohtaja vuosina 1992–2004. Ennen valintaansa Ilmajoen kunnanjohtajaksi Hakala toimi Seinäjoen apulaiskaupunginjohtajana. == Lähteet == Luokka:Ilmajoen kunnanjohtajat Luokka:Vuonna 1941 syntyneet Luokka:Vuonna 2021 kuolleet
Fit for 55

Fit for 55 -paketti on heinäkuussa 2021 EU:n komission esittelemä suuri ilmastopolitiikan uudistusesitys, joka sisältää esityksiä muun muassa uusiutuvan energian osuuden lisäämisestä. Paketti sisältää ehdotuksia EU:n lähivuosien ilmasto­toimista ja käytännön työ­kaluista, joilla voidaan vähentää päästöjä, esimerkiksi lain­säädäntö­ehdotuksia. Uutena työkaluna ehdotetaan hiili­tulleja hiili-intensiivisille tuotteille, jotka tulevat löyhemmän ympäristösäätelyn maista. Komissio tekee ehdotuksia EU:n lain­säädännöksi, joista EU:n jäsenmaat ja EU-parlamentti päättävät. Parlamentin ja jäsen­maiden odotetaan neuvottelevan ehdotuksesta ainakin parin vuoden ajan saadakseen niistä EU-maita sitovia lakeja. Esityksessä on noin 4000 sivua. ==Historia== Fit for 55 -paketti esiteltiin heinäkuussa 2021. Samalla viikolla esiteltiin myös EU:n metsästrategia, joka perustuu EU:n biodiversiteettistrategiaan. Komission mukaan strategia tukee Fit for 55 -pakettia. ==Nimi== EU:n päästövähennystavoite on, että vuonna 2030 sen kasvi­huone­kaasu­päästöt olisivat 55 prosenttia pienemmät kuin vuonna 1990. Tavoite on osa EU:n ilmastolakia, joten se velvoittaa oikeudellisesti tekemään päästöjä leikkaavia toimia. Ilmastopaketin englanninkielinen nimitys Fit for 55 (valmiina 55:een) on johdettu uudesta tavoitetasosta. Vuoteen 2050 mennessä EU haluaa olla ilmastoneutraali, hiilidioksidi­päästöjä voitaisiin siis tuottaa korkeintaan sen verran kuin niitä sidotaan hiilinieluihin. ==Sisältö== Fit for 55 -paketin ehdotuksia: *kaikki rekisteröidyt uudet autot olisivat vuodesta 2035 lähtien päästöttömiä *lentoliikenteen ilmaiset päästöoikeudet poistetaan asteittain, kerosiinin verohelpotukset poistetaan ja lentoliikenteelle tulee biopolttoaineen sekoitevelvoite *alusten täytyy korvata ilmaan päästämänsä hiilidioksiditonnit samalla tavalla kuin tehtaat ja voimalaitokset *polttoaineen jakelijat ja lämmityksen myyjät joutuvat ostamaan päästöoikeuksia, jotka loppuasiakas maksaa omassa laskussaan. *Komissio perustaa kymmenien miljardien eurojen "sosiaalisen ilmastorahaston", joka auttaa köyhimpiä eurooppalaisia lämmitysremonttien ja ilmastoystävällisten autojen rahoittamisessa ==Lähteet== ==Aiheesta muualla== *Valtioneuvosto: Fit for 55 Luokka:Ilmastopolitiikka Luokka:Vuoden 2021 politiikka Luokka:Euroopan unionin ympäristöpolitiikka
Sairaala-apteekki

Sairaala-apteekki on sairaaloiden sekä terveyskeskuksien lääkehuollosta vastaava apteekki. Suomessa on 25 sairaala-apteekkia, ja niitä sijaitsee sairaanhoitopiireissä, yliopistollisissa sairaaloissa sekä keskussairaaloissa. Sairaala-apteekki voidaan perustaa vain Fimean luvalla, ja niiden toiminta on tarkoin säädeltyä. Sairaala-apteekkiin hankitaan lääkkeitä tukkukaupoista. Lisäksi sairaala-apteekit voivat maahantuoda lääkkeitä itse, valmistaa niitä tai saattaa ne käyttökuntoon ja vastata annosjakelusta. Lääkkeitä varastoidaan sairaala-apteekissa ja niitä toimitetaan sieltä eteenpäin osastoille ja muihin toimintayksikköihin. == Lähteet == Luokka:Apteekit
Claude Ollier

Claude Ollier (1922 Pariisi, Ranska – 2014Mort de l’écrivain Claude Ollier, La Croix 20.10.2014, viitattu 20.7.2021 ) oli ranskalainen kirjailija. Hän työskenteli yritysmaailmassa vuoteen 1955, jolloin hän keskittyi kirjoittamiseen ja kirjoitti esimerkiksi Cahiers du Cinéma- ja Nouvelle Revue Française -lehtiin. Hän kirjoitti myös kuunnelmia ja romaaneja. Teoksesta La mise en scène hän sai Médicis-palkinnon. Ollier sai vaikutteita tuotantoonsa Jacques Lacanin psykoanalyyttisistä teorioista. ==Lähteet== Luokka:Ranskalaiset kirjailijat Luokka:Vuonna 1922 syntyneet Luokka:Vuonna 2014 kuolleet
Cassano

Cassano voi tarkoittaa ainakin seuraavia: * Cassano d'Adda, kunta Pohjois- Italiassa Milanon metropolikaupungissa Lombardian alueella * Antonio Cassano, pelaajauransa jo lopettanut italialainen jalkapalloilija
Saamelainen (vuoden 2007 elokuva)

Saamelainen on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 2007. Elokuva on dokumentti, jonka aiheena on saamelainen identiteetti. Siinä haastatellaan yhdeksää eri maista tulevaa saamelaista, jotka kertovat itsestään ja siitä, millaisena he kokevat saamelaisuuden. == Palkinnot ja ehdokkuudet == Johannes Lehmuskallio voitti elokuvasta vuoden 2007 Tampereen elokuvajuhlilla parhaan kuvauksen palkinnon. == Lähteet == Luokka:Vuoden 2007 suomalaiset elokuvat Luokka:Suomalaiset dokumenttielokuvat
Charles Olson

Charles Olson (27. joulukuuta 1910 Worcester, Massachusetts, Yhdysvallat – 10. tammikuuta 1970 New York, New York, Yhdysvallat) oli yhdysvaltalainen runoilija ja kriitikko. Hän antoi vaikutteita 1950-luvulla muodostuneen Black Mountain -koulukunnan jäsenille ollessaan opettajana Pohjois-Carolinassa 1933 perustetussa liberaalissa Black Mountain Collegessa. Hän esitteli 1950 runoutensa perustan esseessä "Projective Verse". Hän vaatii runoutta vapaaksi perinteisistä muodoista ja sen perustana sovellettavaksi hengityksen rytmiä. ==Suomennettuja runoja== * Kuningaskalastajat, suom. Anselm Hollo, antologiassa Idän ja lännen runot: valikoima Neuvostoliiton ja Amerikan uutta runoa, s. 128–137, suom. ja toim. Markku Lahtela ja Anselm Hollo. Helsinki: Weilin + Göös 1963. * Anselm Hollon suomentamia runoja julkaisussa Uusi kirjallisuuslehti 2 / 1961 ** Kun kuolleet vaanii meitä, s. 1–9 ** Kuningaskalastajat I, II ja III, s. 46–53 ==Lähteet== ==Aiheesta muualla== Luokka:Yhdysvaltalaiset runoilijat Luokka:Vuonna 1910 syntyneet Luokka:Vuonna 1970 kuolleet
Black Mountain -koulukunta

Black Mountain -koulukunta (Black Mountain poets) oli yhdysvaltalainen runoilijaryhmä, joka muodostui 1950-luvulla. Siihen vaikutti merkittävästi Black Mountain Collegessa opettanut runoilija Charles Olson. Hänen opetuksessaan pyrittiin "projektiiviseen runouteen", jossa runojalkojen sijasta rytmi noudattaa runoilijan hengityksen rytmiä ja "avoimia kenttiä", joista runoilijan energia välittyy lukijalle. Olson esitti 1950 ohjelmansa esseessä "Projective Verse". Koulukuntaa edustivat myös Robert Creeley, Robert Duncan ja Denise Levertov. == Lähteet == ==Aiheesta muualla== * Black Mountain College * Charles Olson, "Projective Verse", essee Luokka:Kirjalliset suuntaukset Luokka:Yhdysvaltalainen kirjallisuus
World Trade Center (Helsinki)

World Trade Center Helsinki on toimistorakennus Kluuvissa, Helsingin keskustassa Aleksanterinkadun ja Keskuskadun kulmassa. Se on yksi maailman useista World Trade Centereistä ja tarjoaa toimitiloja pääosin rahoitusalan yrityksille. Viime vuosina rakennuksen ensimmäisessä kerroksessa on sijainnut useita eri liikkeitä, kuten Nordea-pankin konttori, italialainen ravintola ja tietokonekauppa. Rakennuksen sisätiloissa on useita ravintoloita ja baareja. Nykyisin alakerrassa, vanhassa pankkisalissa toimii Lindex-vaatekauppa. Arkkitehti Pauli E. Blomstedt oli vasta 26-vuotias, kun hän voitti kilpailun Liittopankin rakennuksen suunnittelusta. Rakennus edustaa pohjoismaista klassismia ja valmistui vuonna 1929. Siinä toimi vuoteen 1965 asti hotelli Carlton, jossa oli 116 huonetta. ==Lähteet== Luokka:Helsingin suojellut rakennukset Luokka:Helsingin toimistorakennukset Luokka:Kluuvi
Cité du train

Cité du train, Mulhousessa, on Euroopan suurin rautatiemuseoLa Cité du train de Mulhouse, plus grand musée ferroviaire d’Europe. Se on Musée français du chemin de fer'n (Ranskan rautateiden kansallismuseo) seuraaja. Järjestö on vastuussa SNCF:n tärkeimpien historiallisten rautatiekalustoyksikköjen säilyttämisestä. Museo avattiin vuonna 1971Mulhouse : pour ses 50 ans, la Cité du train fait rouler une locomotive de 1912. ==Lähteet== ==Aiheesta muualla== *Cité du train Luokka:Rautatiemuseot Luokka:Ranskan museot
Aleksandra Išimova

Aleksandra Osipovna Išimova (, 6. tammikuuta 1805 tai 1803 Kostroma – 16. kesäkuuta 1881 Pietari) oli venäläinen lastenkirjailija. Aleksandra Išimova syntyi aatelisperheeseen ja opiskeli yksityisissä sisäoppilaitoksissa. Vuodesta 1818 hän asui isänsä karkotuspaikoilla Ust-Sysolskissa, Nikolskissa ja Vienan Kemissä. Vuonna 1825 Išimova matkusti Tsarskoje Seloon pyytämään keisarilta helpotusta Solovetskin saarille lähetetylle isälleen, jonka asuinpaikaksi määrättiin sitten Arkangeli. Išimova jäi Pietariin, jossa hän ansaitsi elantonsa kaunokirjallisuuden kääntäjänä ja myöhemmin kirjailijana. Išimova oli yksi Venäjän ensimmäisistä ammattimaisista lastenkirjailijoista. Hänen lapsille suunnatut kertomuksensa Venäjän historiasta Istorija Rossii v rasskazah dlja detei (1837–1840) herättivät suurta huomiota ja saivat paljon kiitosta. Yksinkertaisella kielellä elävästi ja mukaansa tempaavasti kirjoitetut tarinat perustuvat etupäässä Nikolai Karamzinin historiateokseen. Išimova julkaisi lastenlehtiä Zvjozdotška (1842–1863) ja Lutši (1850–1860), joista varsinkin ensimmäinen oli hyvin suosittu. Myös erillisinä kirjoina ilmestyneet populaaritieteelliset kertomukset pyrkivät kasvattamaan lukijoitaan kristillis-siveellisessä ja isänmaallisessa hengessä. Kirjailijan puhtaasti kaunokirjalliset teokset olivat vähemmän onnistuneita. Išimovan Venäjän historiasta julkaistiin tuoreeltaan otteita Borgå Tidning ja Helsingfors Tidningar -lehdissä. Suomessa hänen kontaktejaan olivat Jakov Grot sekä venäjää opiskellut Augusta Lundahl, jonka kerrotaan myös avustaneen kirjailijan lastenlehteä. Išimova vieraili vuonna 1842 Helsingissä käyden paluumatkalla Porvoossa, Viipurissa ja Imatralla. Hän julkaisi lehdessään matkakuvauksen, jossa ihasteltiin suomalaisten lasten ja nuorten naisten omatoimisuutta ja reippautta. ==Lähteet== Luokka:Venäläiset lasten- ja nuortenkirjailijat Luokka:1800-vuosikymmenellä syntyneet Luokka:Vuonna 1881 kuolleet
Keltaevämojara

Keltaevämojara (Gerres cinereus) on mojaroihin kuuluva kalalaji. Lajia tavataan Pohjois- ja Etelä-Amerikan itärannikolta. Aikaisemmin lajin katsottiin esiintyvän myös länsirannikolla, mutta se on sittemmin erotettu omaksi lajikseen Gerres simillimus. ==Koko ja ulkonäkö== Keltaevämojara voi kasvaa suurimmillaan 41 cm pitkäksi ja tyypillinen pituus on noin 30 cm. Laji on ruumiinrakenteeltaan soikeanmuotoinen ja litteähkö. Silmät ovat suuret. Kalan rinta-, perä- ja pyrstöevissä on keltainen vivahde ja pyrstöevä on voimakkaasti haarautunut. Väriltään keltaevämojara on hopeanharmaa ja ruumiissa on kuudesta kahdeksaan punertavaa tai sinertävää pystyjuovaa. ==Levinneisyys ja elintavat== Keltaevämojaraa tavataan Floridasta Brasiliaan ja Bermudan läheisyydestä. Laji elää hiekkapohjaisilla riutoilla, mangrovekasvustoissa ja vesiheinien joukossa. Se liikkuu matalissa vesissä pieninä varvina ja syö hyönteisiä, äyriäisiä ja muita selkärangattomia eläimiä. Keltaevämojara on syötävä, mutta ei erityisen arvostettu ruokakala. Sitä kalastetaan vähäisiä määriä ja käytetään myös syöttinä. ==Lähteet== Luokka:Mojarat
Smart Park

Smart Park on Ahvenanmaan Eckerössä sijaitseva teemapuisto, joka aukaisi ovensa heinäkuussa 2015. Puistossa on monenlaisia aktiviteettejä, kuten suuri allasalue, joka on tarkoitettu pienille lapsille. Allasalueella on muun muassa suuri kiipeilyteline. Puistossa on myös eläimiä, kuten kanoja, kukkoja ja vuohia. Lisäksi siellä voi pelata jalkapalloa monella eri tavalla. Puistossa on myös Spark Laser Arena -niminen lasertalo, jota voi verrata esimerkiksi Manner-Suomen Tampereella, Vantaalla ja Helsingissä sijaitseviin Megazone- lasertaistelupeleihin. Luokka:Eckerö Luokka:Ahvenanmaan rakennukset ja rakennelmat Luokka:Suomen huvipuistot
Jan Olof Olsson

Jan Olof Lennart Olsson, nimimerkki Jolo (30. maaliskuuta 1920 Tukholma, Ruotsi – 30. huhtikuuta 1974 Hjärnarp, RuotsiLeth, Göran: Jan Olof L. Olsson. Svenskt biografiskt lexikon. Viitattu 21.7.2021 ), oli ruotsalainen kirjailija, pakinoitsija ja toimittaja. Hänen muistokseen on vuodesta 2002 jaettu vuosittain ”Jolopriset” eli Jolo-palkinto ansioituneelle toimittajalle tai kirjailijalle.Jolosällskapet. ==Suomennetut teokset== * 1914 (1914); suomentanut Aatu Leinonen, Helsinki: Otava 1965 (Suomennoksesta on jätetty pois kaksi ensimmäistä lukua, jotka käsittelevät Ruotsin tapahtumia.) * Tuntemattomat sotilaat 1914–1918 (Den okände soldaten 1914–1918). Suomentanut Seppo Heikinheimo. Helsinki: Otava 1968. ==Lähteet== ==Aiheesta muualla== Luokka:Pakinoitsijat Luokka:Ruotsalaiset toimittajat Luokka:Ruotsalaiset kirjailijat Luokka:Vuonna 1920 syntyneet Luokka:Vuonna 1974 kuolleet
La Chambre aux Echos

La Chambre aux échos on Ranskassa toimiva teatteriseurue, jota luotsaa sekä ohjaaja Aleksi Barrière että kapellimestari Clément Mao-Takacs. La Chambre aux échos keskittyy aikalaisohjelmistoon, ja seurue on muun muassa tilannut kamariversion Kaija Saariahon La Passion de Simone-oratoriosta. Teatteriseurueen yhteistyömalli perustuu musiikkiteatterin perinteeseen, jonka johtoajatuksena on taiteiden yhteispeli. Ryhmän monikielinen musiikkiteatteriproduktio Violences (libretto ja ohjaus Aleksi Barrière, musiikki Juha T. Koskinen & Hans Werner Henze) nähtiin Suomen Kansallisoopperassa helmikuussa 2019. Samana vuonna nähtiin ryhmän kaksi muuta Barrièren ohjaamaa produktiota Tampere-talossa: Give me a few words -soolo ja Kaija Saariahon ooppera La Passion de Simone.La Passion de Simone. Tampere- talo. Teos esitettiin myös Helsingin Musiikkitalossa joulukuussa 2022. Edellisen syksyn aikana ryhmä palasi Kansallisoopperaan uudella teoskokonaisuudella Between. == Lähteet == Luokka:Ranskan teatterit
Sandro Schwarz

Sandro Schwarz (s. 17. lokakuuta 1978) on saksalainen jalkapallovalmentaja ja entinen keskikenttäpelaaja. ==Ura== Schwarz aloitti ammattilaisuransa Mainzissa vuonna 1998. Hän edusti seuraa 2. Bundesliigassa ja murtautui seuran pelaavaan kokoonpanoon kaudella 2000/01. Hän siirtyi kaudeksi 2004/05 Rot- Weiss Esseniin, josta seuraavalla kaudella Wehen Wiesbadeniin. Schwarz lopetti ammattilaisuransa vuonna 2009.Sandro Schwarz Transfermarkt. Viitattu 21.7.2021. Pelaajauransa lopetettuaan Schwarz jatkoi Wehen Wiesbadenin organisaatiossa edustusjoukkueen apuvalmentajana. Päävalmentajadebyyttinsä hän teki Eschbornissa kesällä 2011.Sandro Schwarz Transfermarkt. Viitattu 21.7.2021. Hän luotsasi joukkueen Hessenligan mestariksi kaudella 2011/12, mutta seura putosi jo yhden Regionalliga-kauden jälkeen takaisin sarjatasoa alemmalle. Eschbornista hän siirtyi FSV Mainzin organisaatioon juniorivalmentajaksi. Hän valmensi seuran organisaatiossa myös reservijoukkuetta, kunnes heinäkuussa 2017 aloitti Mainzin edustusjoukkueen päävalmentajana.Schwarz wird neuer Trainer bei Mainz 05 Welt.de. Viitattu 21.7.2021. Hän valmensi seuraa Bundesliigan keskikastissa, kunnes sai potkut marraskuussa 2019.Mainz trennt sich von Coach Schwarz Sport1.de. Viitattu 21.7.2021. Lokakuussa 2020 Schwarzista tuli Venäjän liigassa pelaavan Dynamo Moskovan päävalmentaja.Abenteuer in Russland für Sandro Schwarz faz.net. Viitattu 21.7.2021. Schwartz ilmoitti maaliskuussa 2022 jatkavansa Dynamon päävalmentajana, vaikka Venäjään kohdistettiin pakotteita maan hyökättyä Ukrainaan.Deutscher Trainer will weiter für Topklub in Moskau arbeiten: „Ich fühle mich verantwortlich“ HNA.de. Viitattu 8.5.2022. Schwarz luotsasi Dynamon Venäjän liigassa kolmanneksi. Joukkue eteni myös Venäjän cupin finaaliin, jossa se kärsi tappion Spartak Moskovalle.«Спартак» обыграл «Динамо» и стал 4-кратным победителем Кубка России Premierliga.ru. Viitattu 25.7.2022. Finaalin jälkeen Schwarz jätti seuran ja siirtyi Herthan päävalmentajaksi.Sandro Schwarz named Hertha BSC head coach Hertha BSC. Viitattu 25.7.2022. Schwatzin johdolla Herthan kausi 2022/23 sujui heikosti ja seura ajautui Bundesliigan putoamiskamppailuun. Seura erotti Schwarzin huhtikuussa 2023, kun Schalkelle kärsitty tappio sysäsi Herthan liigan viimeiseksi.Pál Dárdai takes over from Sandro Schwarz Hertha BSC. Viitattu 29.9.2023. ==Lähteet== Luokka:Saksalaiset jalkapallovalmentajat Luokka:Saksalaiset jalkapalloilijat Luokka:Vuonna 1978 syntyneet Luokka:Elävät henkilöt
Sudirman Cup

Sudirman Cup eli sulkapallon sekajoukkueiden maailmanmestaruuskilpailut ovat kahden vuoden välein järjestettävät sulkapallon arvokisat. Kilpailuun osallistuu 16 joukkuetta, jotka kilpailevat eri pelimuodoissa. Jokaisessa maiden kohtaamisessa pelataan miesten ja naisten kaksinpelit, miesten ja naisten nelinpelit sekä sekanelinpeli. == Kilpailut == Lähde: Vuosi Kaupunki Voittaja 1989 Jakarta 1991 Kööpenhamina 1993 Birmingham 1995 Lausanne 1997 Glasgow 1999 Kööpenhamina 2001 Sevilla 2003 Eindhoven 2005 Peking 2007 Glasgow 2009 Kanton 2011 Qingdao 2013 Kuala Lumpur 2015 Dongguan 2017 Gold Coast 2019 Nanning 2021 Vantaa == Lähteet == Luokka:Sulkapallon maailmanmestaruuskilpailut
The Beatfox

The Beatfox on suomalainen rautalankayhtye. Se perustettiin Raumalla vuonna 1986. The Beatfoxin ohjelmistoon on kuulunut rautalanka-, twist- ja Beat- sovituksia monenlaisista sävelmistä. Yhtye soittaa enimmäkseen cover- musiikkia, mutta on sovittanut tyylille uskolliseen tapaan sovituksia sekä uusista että vanhoista kappaleista. The Beatfox:n pukeutuminen noudattaa 1960-luvun alun ihanteita kokopukuineen, solmioineen. Kesäisin yhtyeen pukeutuminen muuttuu hawaiji-paitoihin, asun pysyessä muuten samana == Kokoonpano == * Sami Räikkönen (kitara) * Jussi Tittonen (kitara) 1986 - * Pertti Tiejoki (basso) 2013 - * Aku Laine (rummut) 1986 - * Marko Iltanen (laulu) 2012 - == Yhtyen mukana kulkevat == * Jani Koivunen (Miksaus) * Kimmo Räikkönen (Miksaus) == Lähteet == # # https://ls24.fi/raumalainen/piku- paatti-jarjestaa-rokkaavan-perjantain # https://ls24.fi/raumalainen/kokoperheen-suvipaiva-saapuu-otanlahden-tuntumaan # https://tekijalehti.fi/tag/beatfox/ # https://ls24.fi/plus/juhannustraditiot-harvassa Luokka:Suomalaiset rautalankayhtyeet
Badbh

Badbh tai Badb on Irlannin kelttiläisessä mytologiassa sodan jumalatar. Hänen nimensä merkitsee ”raivo”, ”kiihko” ja ”väkivalta”. Badbh esiintyy Ulsterin syklissä sekä yhtenä hahmona että kolminaisuutena, ja hänet voi samaistaa toisiin samankaltaisiin sodan jumalattariin, kuten Nemhainiin. Morrigánin tavoin Badbh ilmestyy usein korpin tai variksen hahmossa nimeltään Badbh Catha. Galliassa keltit palvoivat korppijumalatar Cathuboduaa, joka lienee ollut sama jumalatar kuin Badbh.Green 1997, s. 38 Kaikilla Irlannin kelttiläisillä sodan jumalattarilla oli kyky hämmentää armeijoita. Nämä jumalattaret herättivät sekasortoa sekä ulkomuodollaan että aavemaisella kirkunallaan. Erityistä tuhoa sodan jumalattaret aiheuttivat Connachtin joukkojen keskuudessa. Badbh liittyy läheisesti Ulsterin suurimpaan sankariin Cú Chulainniin, jota Badbh auttaa ja rohkaisee useaan otteeseen. Kolme päivää sen jälkeen, kun Cú Chulainn on saanut kuolettavan iskun, Badbh lentää hänen ylitseen variksen hahmossa merkkinä siitä, että Cú Chulainn on kuollut. Badbhin näyttäytyminen taistelun ja kuoleman variksen hahmossa viittaa yleensä siihen, että joku saa pian surmansa. Tarussa Tale of Da Derga´s Hostel Badbh esiintyy ruman varismaisen ja mustan noidan muodossa, tuhon airueena. Joskus Badbh esiintyy kolkkona ”kahlaamon pesijättärenä”, pesemässä niiden soturien käsivarsia, jotka tulevat kuolemaan taistelussa. ==Lähteet== *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Kelttiläiset jumalat Luokka:Sodan jumalattaret
Altainkeltto

Altainkeltto (Crepis multicaulis) on asterikasvien (Asteraceae) heimoon, kelttojen (Crepis) sukuun kuuluva kasvilaji. Altainkeltto muistuttaa Crepis elongata -lajia ja lajien rajauksesta tarvittaisiin lisää tutkimusta. Altainkeltto on monivuotinen, ruohovartinen kasvi, joka voi kasvaa 8–60 cm korkeaksi. Varret kasvavat joko muutamien tai lukuisten varsien ryhminä, harvoin yksittäin. Kasvutavaltaan varret ovat pystyjä tai kohenevia ja yläosistaan haaraisia. Varret ovat yleensä lähes lehdettömiä. Varsien tyvellä olevan lehtiruusukkeen lehdet ovat muodoltaan kapeansoikeita, suikeita tai puikeita. Lehtilapojen pituus vaihtelee 3,5–11 cm välillä ja leveys 0,7–2 cm välillä. Lehtilavat ovat molemmin puolin vaaleakarvaisia. Jos varsilehtiä on, ne ovat ruusukelehtiä selvästi pienempiä ja pelkistyneempiä. Altainkelton mykeröt sijaitsevat huiskilomaisesti ja mykeröitä voi olla muutamia tai lukuisia. Kussakin mykerössä on 30–40 kukkaa. Altainkeltto kukkii ja tuottaa hedelmiä touko–elokuussa. Hedelmät ovat punaruskeita, noin 4 mm pitkiä pähkylöitä, joissa on valkoinen, noin 4 mm pitkä pappus. Altainkeltto kasvaa metsissä, metsänreunoissa, aukkopaikoilla, ruohostomailla, soraikoissa erilaisten vesien äärillä sekä tulvatasangoilla. Altainkelttoa kasvaa Pohjois- Euroopassa sekä Lounais-Aasiassa. Sitä tavataan ainakin Keski- ja Lounais- Venäjältä, Kazakstanista, Kirgisiasta, Tadžikistanista, Pakistanista, Mongoliasta ja Kiinasta (Xinjiangista). == Lähteet == * Flora of China: Crepis multicaulis == Aiheesta muualla == * Kassu – Kasvien suomenkieliset nimet: Altainkeltto (Crepis multicaulis) * Global Biodiversity Information Facility (GBIF): Crepis multicaulis Luokka:Keltot
Päivä painuu mailleen

Päivä painuu mailleen (The Long Day Closes) on Terence Daviesin käsikirjoittama ja ohjaama brittiläinen draamaelokuva vuodelta 1992. Se kuvaa 11-vuotiaan englantilaispojan lapsuuden tunnelmia leskeksi jääneen äitinsä ja vanhempien sisarustensa kanssa 1950-luvun keskivaiheilla. Elokuva oli mukana Cannesin filmifestivaalin kilpailusarjassa vuonna 1992, jolloin Kultainen palmu meni Bille Augustin elokuvalle Hyvä tahto. Hidastempoinen elokuva jakoi arvostelijoiden mielipiteitä. Muun muassa yhdysvaltalainen Roger Ebert piti sitä mestariteoksena. Suomen Kuvalehden Ywe Jalander kirjoitti pitäneensä paljon Daviesin omaelämäkerrallisesta elokuvasta Rakkaat muistot, mutta samoja teemoja käsittelevä Päivä painuu mailleen oli hänestä teennäinen, pitkäveteinen ja staattinen, ”peräkkäin pantuja laulelmia, tilanteita, esineitä ja sisäkuvia” joita Davies näyttää Jalanderin mielestä pikemminkin esitelläkseen elokuvantekijän taitojaan kuin tutkiakseen lapsena kokemiaan tunteita. == Lähteet == Luokka:Vuoden 1992 brittiläiset elokuvat Luokka:Brittiläiset draamaelokuvat
GAU-8 Avenger

GAU-8 Avenger (suom. Kostaja) on yhdysvaltalainen, alkujaan General Electricin, nykyisin General Dynamicsin https://www.gd- ots.com/armaments/aircraft-guns-gun-systems/gau8a/ Viitattu 22.7.2021. valmistama gatling-tyyppinen konetykki. Tykissä on 7 putkea ja sen kaliiperi on 30 mm. Ase pystyy käyttämään alikaliiperi-ammuksia, joiden vaarna on valmistettu köyhdytetystä uraanista. Näillä ammuksilla on voimakas läpäisykyky suuren kineettisen energiansa johdosta, lennosta tehdyissä iskuissa panssaroituja maaleja kuten panssarivaunuja vastaan. Tykin tulinopeus on suuri, teoreettisesti 3 900 ls/min, jopa 4 200 ls/min.https://www.iltalehti.fi/kotimaa/a/201708022200302006 Viitattu 23.7.2021. Kuitenkin tykillä ammutaan yleensä vain noin 2 sekuntia kestäviä purskeita, jottei tykki ylikuumenisi. ==Historia== USAF julkisti uudentyyppisen A-X–lähitukikoneen kiinteän pääaseen teknisen spesifikaation marraskuussa 1970. Sekä Philco–Ford että General Electric valittiin kesäkuussa 1971 valmistamaan aseen prototyypit.https://www.nationalmuseum.af.mil/Visit/Museum-Exhibits/Fact- Sheets/Display/Article/196738/gau-8a-avenger/ Tykkityyppiä testattiin ensimmäisen kerran 26. helmikuuta 1974.https://www.aftc.af.mil/News/On-This- Day-in-Test-History/Article-Display-Test- History/Article/2482833/february-26-1974-live-firing-tests-of-a-30mm- gau-8-cannon-mounted-in-a-10/ Viitattu 22.7.2021. Ase pystyy tuhoamaan kohteensa jopa 6 km etäisyydeltä, joskin noin 2 km on suositeltu tulitusetäisyys panssaroituja maaleja vastaan. Konetykin lempinimi onkin Tank Buster. Tuhoamistodennäköisyys eli ns. kill ratio on peräti 80%.https://www.military.com/equipment/gau-8-avenger Viitattu 22.7.2021. Tykin omamassa on 281 kg ja kokonaispituus 6,10 metriä.https://fas.org/man/dod-101/sys/ac/equip/gau-8.htm Viitattu 22.7.2021. Siitä aseputken pituus on 2,30 metriä. Konetykkiä on käytetty Fairchild Republic A-10 Thunderbolt II rynnäkkösuihkukoneessa, sekä sotalaivoissa käytetyssä Goalkeeper CIWS-torjuntajärjestelmässä. GAU-8 Avengerista on kehitelty jatkomuunnoksia, kuten 25 mm kaliiperiset GAU-12 Equalizer (mm. AV-8B Harrier II:ssa) sekä GAU-22 Equalizer, joka on F-35 Lightning II:n ampuma-aseistus. Näiden omamassat ovat arviolta 50% tätä tyyppiä keveämpiä. ==Ammustyypit== *PGU-14/B API Armor Piercing Incendiary (DU - köyhdytetty uraani-vaarna) *PGU-13/B HEI High Explosive Incendiary *PGU-15/B TP Target Practice ==Lähteet== *https://fas.org/man/dod-101/sys/ac/equip/gau-8.htm *https://www.nationalmuseum.af.mil/Visit/Museum-Exhibits/Fact- Sheets/Display/Article/196738/gau-8a-avenger/ *https://www.military.com/equipment/gau-8-avenger *https://www.aftc.af.mil/News/On-This-Day-in-Test-History/Article-Display- Test-History/Article/2482833/february-26-1974-live-firing-tests-of-a-30mm- gau-8-cannon-mounted-in-a-10/ *https://www.fourmilab.ch/documents/gau-8/ *https://www.businessinsider.com/how-the-a10-warthog-gau8-gatling-gun-r *https://www.iltalehti.fi/kotimaa/a/201708022200302006 ===Viitteet=== Luokka:Konetykit Luokka:Kiertäväputkiset konetykit
DeKalbin piirikunta (Georgia)

DeKalbin piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 759 297 vuonna 2019. Piirikunnan hallintokeskus on Decaturin kaupunki. Piirikunta on perustettu 1822. Osa Atlantan kaupungista sijaitsee DeKalbin piirikunnassa, mutta se enimmäkseen koostuu esikaupunkialueista. == Lähteet == == Aiheesta muualla == Luokka:Georgian osavaltion piirikunnat
Tõnu Aare

thumb|Tõnu Aare esiintymässä vuoden 2010 Tallinna-päivänä.Tõnu Aare (25. heinäkuuta 1953 TallinnaEesti Entsüklopeedia 14, s. 6. Tallinn 2000. ISBN 9985-70-064-3 – 21. heinäkuuta 2021) oli virolainen muusikko. Hän oli vuonna 1974 mukana perustamassa Apelsin-yhtyettä. Hän soitti yhtyeessä kitaraa, huuliharppua ja mandoliinia sekä toisinaan myös lauloi. Tõnu Aaren isä oli professori Johannes Aare (1915–2000) ja veli toimittaja Juhan Aare. ==Lähteet== Luokka:Vuonna 1953 syntyneet Luokka:Vuonna 2021 kuolleet Luokka:Virolaiset muusikot
Arthur Omre

Arthur Omre, oikea nimi Ole Arthur Antonisen, (17. joulukuuta 1887 Brunlanes, Norja – 16. elokuuta 1967 Porsgrunn, Norja) oli norjalainen kirjailija, koulutukseltaan insinööri. Hän työskenteli monissa ammateissa Yhdysvalloissa ennen kuin palasi 1932 Norjaan. Hän kuvasi tuotantonsa alkuvaiheessa rikollisten elämää ja myöhemmin satamakaupunkien köyhälistöä. Norjaan palattuaan Omre työskenteli maahantuonnin parissa ja rakennusalalla. Jouduttuaan konkurssiin hän ryhtyi rikolliseen toimintaan ja sai salakuljetuksesta ja petoksista vankilatuomioita. Vapauduttuaan 1935 hän aloitti kirjoittamisen.Arthur Omre, Store norske leksikon, viitattu 22.7.2021 Esikoisteos Smuglere ilmestyi samana vuonna kuin Omre vapautui vankilasta, ja teos oli suuri menestys.Arthur Omre, Norsk biografisk leksikon, viitattu 22.7.2021 ==Suomennetut teokset== * Pettymys (Intermesso), suom. Vilho Hokkanen, Helsinki: Tammi 1947 ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1887 syntyneet Luokka:Vuonna 1967 kuolleet